A Törvényszék (ötödik tanács) 2012. január 9‑i végzése – Neubrandenburger Wohnungsgesellschaft kontra Bizottság
(T‑407/09. sz. ügy)
„Megsemmisítés iránti kereset – Állami támogatások – A neubrandenburgi, köztulajdonban álló lakások privatizációja keretében történő lakásértékesítésekre vonatkozó szerződések – Panasz – Keresettel meg nem támadható aktus – Elfogadhatatlanság – Intézményi mulasztás megállapítása iránti kereset”
1.                     Megsemmisítés iránti kereset – Keresettel megtámadható aktusok – Kötelező joghatásokat kiváltó aktusok – Esetleges állami támogatási intézkedésre vonatkozó első előzetes elemzés közlésére szorítkozó bizottsági levél –Kizártság (EK 230. cikk) (vö. 25–27., 29., 30. pont)
2.                     Intézményi mulasztás megállapítása iránti kereset – Az intézmény felszólítása – Az EK 232. cikk második bekezdése értelmében vett állásfoglalás – Fogalom – Esetleges állami támogatási intézkedésre vonatkozó első előzetes elemzést közlő bizottsági levél – Bennfoglaltság – Elfogadhatatlanság (EK 88. cikk, (2) bekezdés és EK 232. cikk) (vö. 37–39., 41. pont)
Tárgy
A 2009. július 29‑i levélben foglalt azon állítólagos bizottsági határozat megsemmisítése iránti kérelem, amely kimondja, hogy a felperes által kötött, a neubrandenburgi, köztulajdonban álló lakások privatizációja keretében történő lakásértékesítésekre vonatkozó bizonyos szerződések nem tartoznak az EK 87. cikk (1) bekezdésének hatálya alá, másrészről pedig annak megállapítása iránti kérelem, hogy a Bizottság az EK 232. cikk értelmében mulasztott, mivel az [EK 88. cikk] alkalmazására vonatkozó részletes szabályok megállapításáról szóló, 1999. március 22‑i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet, 1. kötet, 339. o.) 4. cikke alapján az említett szerződésekkel kapcsolatban nem foglalt állást.
Rendelkező rész
1)
A Törvényszék a keresetet mint elfogadhatatlant elutasítja.
2)
A Neubrandenburger Wohnungsgesellschaft mbH viseli saját költségeit, valamint a Bizottság, továbbá a Bavaria Immobilien Beteiligungsgesellschaft mbH & Co. Objekte Neubrandenburg KG és a Bavaria Immobilien Trading GmbH & Co. Immobilien Leasing Objekt Neubrandenburg KG részéről felmerült költségeket.